《赠典簿史奈致仕还沁源》
明代·林光

幕下怜君勇乞身，归程刚好及初春。马骡相逐迎孙子，山水安排作主宾。

混迹自堪忘势分，知几终不厌清贫。桑麻满地花红白，村酒时看酌野人。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。